266                                    DHUDICATIO MAXIME PEOBABILIS                                   [8-9

c)  Intensitas probabilitatis maxima erit in medio,  ubi centrum virium
locatum  supponimus,  eritque tangens scalae pro hoc puncto  parallela  cum
praefata linea recta.

d)  Si veruin est, quod autumo, obseryationes vel inauspicatissimas suos
liabere limites, quos quisque observator sibimet ipsi optime statuet, sequitur
scalam recte ordinatam in ipsis limitibus esse pertacturam ad observationum
lineam; etenim pro ambabus extremitatibus evanescit tota probabilitas error-
que maior fit impossibilis.

e)  Denique ex eo,  quod ambae aberrationes maximae tanquam   limites
censentur inter id, quod contingere potest et quod fieri nequit,  oportet,  ut
ultima scalae particula, ab utroque latere, praecipitanter tendat ad lineam, in
qua puncta observata locantur, sic ut tangentes in punctis extremis fiant ad
eandem lineam propemodum perpendiculares et ut ipsa scala indicet trans-
gressum fieri vix posse ultra limites suppositos; nee tamen haec conditio om-
nem requiret rigorem, si modo haud nimis confidenter erroribus limites posueris.

8. Quodsi iam super linea, quae totum aberrationum possibilium campum
repraesentat, veluti super axe construatur semiellipsis cuiuscunque parametri,
haec profecto haud male praefatis conditionibus satisfaciet; parameter autem
ellipsis ideo arbitraria est, quod hie tantum de proportions inter probabili-
tates, pro quavis aberratione militantes, sermo sit; utcunque elongata vel
compressa fuerit ellipsis super eodem axe constructa, idem praestabit officium,
quod indicat non esse, ut nimis simus solliciti de accurata scalae descriptione.
Licebit adeoque ipsum adhibere circulum, non ut geometrice verum, sed ut
vero multo propiorem, quam est linea recta indefinita axi parallela, quae
singulas observationes supponit aeque ponderosas atque probabiles utcunque
a vera positione distantes; est quoque haec scala circularis aptissima calculis
numericis; hoc interim in antecessum monuisse e re erit utramque hypothesin
ad idem recidere, quoties singulae aberrationes pro infinite parvis habentur;
ita quoque conspirant ambae hypotheses, si radius semicirculi auxiliaris po-
natur infinite magnus aeque ac si aberrationibus nulli limites essent circum-
scripti.

Hoc modo si aberratio pbservationis a vera positione consideretur tan-
quam sinus alicuius arcus circularis, repraesentabitur probabilitas illius obser-
vationis per cosinum eiusdem arcus. Liceat semicirculum .subsidiarium, quern
nunc descripsi, epitheto moderatoris insignire; ubi autem centrum ponitur istius de temps par la
